Ашәарыцаратә бызшәа, абна бызшәа ҳәа изышьҭоу рхы ишадырхәоз атәы еилылкаауан Sputnik аналитик Нонна Ҭхәазԥҳа ашәарыцара иадҳәалоу аҵасқәа ҭызҵаауа Аполлон Шьынқәба иҿы.
Аԥсуаа рыбзазараҿы рхы иадырхәоз реиҳарак зегьы рнапала иҟарҵон, анапҟазацәа рацәаҩын, урҭ дреиуан ԥсабарала зҟаза дууз Кәыҷа Лакрба. Уи изкуп Sputnik аналитик Нонна Ҭхәазԥҳа иҟалҵаз анҵамҭа.
Амшаԥ ныҳәа аҵакы, аԥсуаа рытрадициақәа уи ишаныԥшуа дырзааҭгылоит аҵарауаҩ, афилологиатә ҭҵаарадыррақәа ркандидат Арда Ашәба.
Тҟәарчал араион ахада Аида Чачхалиаԥҳа арадио Sputnik астудиаҿы еиҭалҳәеит ақалақь иахьатәи аԥсҭазаара атәы, атуризм аҿиаразы ашьаҭақәеи Аинвестициатә программала еиҭашьақәыргылоуи уҳәа ртәы.
Ҭырқәтәыла инхо ҳџьынџьуаа аԥсуа бызшәа дырҵаразы Аԥснынтәи ишьҭыз Аза Шамԥҳа дхынҳәит, лара дазааҭгылоит лусура алыҵшәақәа зеиԥшроу атәы.
Владислав Арӡынба ихьӡ зху Ахьӡ-аԥша амузеи аҿы мшаԥымза 3 рзы имҩаԥысраны иҟоуп аиԥылара Аџьынџьтәылатә еибашьра ду аан Каваказ ахьчаразы аидыслара 75-шықәса ахыҵра иазку, уи аиҿкаараҿы иарбоу аусмҩаԥгатәқәа ртәы арадио Sputnik астудиаҿы еиҭалҳәеит амузеи аиҳабы Мзиа Беиаԥҳа.
Аԥсуаа ҳҵасқәа, ҳқьабзқәа рышьаҭа ҵаулоуп. Урҭ зқьы шықәсала еиламгаӡакәа иааргон еиуеиԥшымыз аритуалқәа. Урҭ ируакуп адгьыли уи ақәаарыхреи ирызку, аӡыни ааԥыни анеилыҵуа иҟарҵо аныҳәара - Хәажәкыра. Абри аныҳәара амҩаԥгашьа ауп изызку Sputnik аналитик Нонна Ҭхәазԥҳа аетнолог Инга Шамԥҳа длыҿцәажәаны иҟалҵаз анҵамҭа.
Аԥсны атопонимика – аҳәынҭқарра иапаспортуп, 50 шықәса ҵит аԥсуа топонимика аиҭашьақәыргыларазы аполитикатә акциа анымҩаԥысыз амш аахижьтеи. Уи иалахәыз аҭоурыхҭҵааҩ Игор Марыхәба арадио Sputnik астудиаҿы еиҭеиҳәеит акциа аҭоурыхтә ҵакы.
Оқтаи Чкотуа раԥхьаӡа акәны Ҭырқәтәылантәи Аԥсныҟа иааз ҳџьынџьуаа дреиоуоуп. Ҩажәа шықәса инареиҳаны иџьынџь дгьылаҿы дынхоит, аҭаацәара аԥиҵеит. Аԥсныҟа иаара шыҟалази, иара убас ашәҟәқәа реиҭагара дшалагази Sputnik акорреспондент Рада Ажьиԥҳа илзеиҭеиҳәеит.
Аԥсны зҽаԥсазтәыз артист, аурыс драматә театр актиор, арежиссиор Џьамбул Жорданиа арадио Sputnik аҟны дазааҭгылеит атеатр ахь дшымҩахыҵызи, иахьатәи атеатр ахәаԥшҩы дзеиԥшроуи ртәы.
Аԥснытәи аҳәынҭқарратә университет аҿы Владимир Анқәаб ихьӡ зху ауадаҿы иаҧҵоу алитературатә еилазаара "Ацәыкәбар" абзоурала иҭыҵуеит асахьаркыратә журнал "Аԥсынгьери". Ажурнал ашьақәгылашьа атәы дахцәажәеит аредакҭор Ахра Анқәаб.
Дырмит Гәлиа ихьӡ зху Аҧсуаҭҵааратә институт адиректор Арда Ашәба арадио Sputnik аҟны дазааҭгылеит аинститут иамоуп апроблемақәеи, раԥхьаҟатәи рыгәҭакқәеи ртәы.
Аԥсуа жәлар рыхәмаррақәа рыҭҵаареи, дара рҭыхрақәеи ирызку апроект ахьынаӡанеихьоу, насгьы аусура иахьацҵахо ртәы Sputnik акорреспондент Рада Ажьиԥха илзеиҭеиҳәеит адырраҭара "Аспорт адунеи" амҩаԥгаҩ, ажурналист Адгәыр Гәынба.
Емма Гамсаниаԥҳа – ауаажәларра-политикатә усзуҩы, афилософиатә ҭҵаарадыррақәа ркандидат, адоцент. 1995 шықәса инаркны аус луеит Аԥснытәи аҳәынҭқарратә университет аполитологиеи асоциологиеи ркафедра еиҳабыс.
Аибашьра мраҭашаратәи ахырхарҭа Гәымысҭатәи афронтаҿы Ешыратәи аҩбатәи абаталион аиҳабы Леон иорден занашьоз Амиран Берзениа ԥсабарала деибашьҩын, аибашьцәа дрԥхьагылан. Sputnik аналитик Нонна Ҭхәазԥҳа иҟалҵаз анҵамҭаҿы ицеибашьуаз иҩызцәа ихцәажәоит.
Аԥсны Афырхаҵа Мушьни Хәарцкьиа ихьӡ иадхәалоуп раԥхьатәи афронт, раԥхьатәи ахрыӷәӷәарҭа, раԥхьатәи абаталионқәа реиҿкаара. Иара ԥсабарала деибашьҩы дуун. Аибашьра ианалагаз атактикеи астратегиеи еибашьра дук иаиааихьоу камандирк иеиԥш ахырхарҭа аиҭон. Абарҭқәа ртәы иалацәажәоит дздыруаз Sputnik аналитик Нонна Ҭхәаӡԥҳа.
Аԥсны Жәлар Рышәҟәыҩҩы, "Ахьӡ-Аԥша" аорден актәи аҩаӡара занашьоу Алықьса Ноча-иԥа Гогәуа 85 шықәса ихыҵит. Ари ахҭыс инадҳәаланы, ашәҟәыҩҩы ҳиҿцәажәеит.
Аус зуа анацәа рзы аԥаратә цхыраагӡақәа 2017 шықәса рашәарамза инаркны 50% ацлоит, иҳәеит арадио Sputnik Аԥсны аҟны асоциалтә ԥгаԥсеи аусура ахьчареи рфонд ахантәаҩы Амиран Какалиа.
Зураб Ачба ихьӡ зху аҵарадырратә центр аиҳабы, Аԥснытәи аҳәынҭқарратә университет аполитологиа акафедра адоцент Далила Ԥлиаԥҳа Sputnik арадио иалҭаз аинтервиу аҿы дазааҭгылеит Аԥсны Жәлар Реизарахь алхрақәа реиҿкаашьеи Апарламент аилазаара ҿыц аҟынтәи дзызԥшуи ртәы.
Жәытә-натә аахыс аԥсуаа ирымоу аныҳәарақәа рхыԥхьаӡара рацәоуп, урҭ зегьы рхатә ҵакқәа рымоуп, рхыҵхырҭақәагьы азқьышықәсақәа ирыларсуп. Аԥсуаа рныҳәарақәа рыуак иахьа уажәраанӡагьы еиқәханы иҟоу -жәабран ныҳәа шымҩаԥыргоз еилылкаауан Sputnik аналитик Нонна Ҭхәазԥҳа аетнолог Валери Бигәаа иҿы.